
ÁGRÓL-ÁGRA, AVAGY NYUGDÍJRENDSZER MAGYARORSZÁGON

Kulcsszavak: 1997. évi LXXXI. törvény, hárompilléres nyugdíjrendszer, nyugdíjpénztári vagyon, állami költségvetés, nyugdíjalap
A TDK dolgozat fő témája a közelmúltban bekövetkezett nyugdíjrendszer átalakítás, valamint ennek hatása Magyarország jelenére, jövőjére.
A dolgozat röviden ismerteti a magyarországi nyugdíjrendszer történetét, majd kitér az 1997. évi, társadalombiztosítási nyugellátásról szóló LXXXI. törvényre. Bemutatja a közelmúlt gazdaságpolitikai eseményeit, döntéseit, és a hárompilléres rendszert. A rövid bevezető után részletes ismertetőt ad az 1997-es törvény gazdasági előzményeiről, fogadtatásáról, az ettől várt, és ténylegesen bekövetkezett eredményekről. A 2010-ben bekövetkezett átalakítást hasonló szempontok szerint tekinti át.
A dolgozat alkalmazott módszereinek egyike, a lakosság ismereteit, véleményét feltáró kérdőív kiértékelése. A kérdőív eredménye részletes bemutatásra kerül.
A TDK dolgozat legfontosabb megállapításai a hosszú kifutási idővel, Magyarország demográfiai mutatóival és gazdasági helyzetével kapcsolatosak.



